Գլեբ Ալեյնիկով

**Գլեբ Ալեյնիկով** (, ), ռուս կինոռեժիսոր, սցենարի հեղինակ, պրոդյուսեր և մեդիա մենեջեր։ Ռուսական հեռուսատեսության ակադեմիայի անդամ, «զուգահեռ կինոյի» հիմնադիրներից մեկը՝ Իգոր Ալեյնիկովի և Բորիս Յուխանանովի հետ միասին։

## Կենսագրություն
Ծնվել է 1966 թվականի մարտի 12-ին, Գրոզնիում։

1988 թվականին ավարտել է Մոսկվայի ճարտարագիտաշինարարական ինստիտուտըի քաղաքացիական շինարարության ֆակուլտետը։

1980-ական թվականներին, եղբոր՝ Իգոր Ալեյնիկովի հետ միասին, մասնակցել է «մոսկովյան կոնցեպտուալիզմի» դպրոցին պատկանող գեղարվեստական «ընդհատակի» կյանքին։

1987 թվականից եղբոր հետ միասին սկսել է ֆիլմեր նկարել։ Ալեյնիկով եղբայրները պատմության մեջ են մտել որպես փորձարարական ընդհատակյա ֆիլմերի հեղինակներ, որոնք նկարահանվել են ութ և տասնվեց միլիմետրանոց ժապավենների վրա։ Այդ ժամանակաշրջանի առավել հայտնի ֆիլմերից՝ «Տրակտորներ», «Ես սառն եմ, հետո՞ ինչ», «Տղամարդկանց դաժան հիվանդությունը», «Հետքաղաքական կինոնկար», «Չերգիդի սարսափելի գաղտնիքը» և այլն։

1989 թվականին Գլեբ Ալեյնիկովը սկսել է աշխատել «Մոսֆիլմ»-ում։ Մոսֆիլմում նկարահանված հայտնի ֆիլմերից են «Ինչ-որ մեկը եղել է այստեղ», «Տրակտոր-2» ֆիլմերը։

1994 թվականին Գլեբ Ալեյնինովը Բորիս Յուխանանովի հետ միասին ստեղծել է անկախ կինոյի «Սինե Ֆանտոմ» ակումբը։ Ակումբի շրջանակներում հրատարակվում է թերթ և գործում է կինոստուդիա։

2002 թվականին դարձել է ՍՏՍ հեռուստաընկերության շուկայավարման բաժնի տնօրեն։

2004 թվականին դարձել է ՍՏՍ-ի արտադրության գլխավոր տնօրենի տեղակալ։

2008-2010 թվականներին եղել է «Ռոսիա 1» հեռուստաալիքի շուկայավարման և զարգացման բաժնի տնօրեն։

2010-2012 թվականներին եղել է Муз-ТВ հեռուստաալիքի գլխավոր պրոդյուսերը։

«Սին Ֆոնտոմ» թերթի և ակումբի անփոխարինելի ղեկավարն է։

## Ֆիլմագրություն
##### Ռեժիսոր
* 1986 թվական՝ Մ. Ե. (Ի. Ալեյնիկովի հետ միասին)
* 1987 թվական՝ Տղամարդկանց ծանր հիվանդություն (Ի. Ալեյնիկովի հետ միասին)
* 1987 թվական՝ Հեղափոխական ուրվագիծ (Ի. Ալեյնիկովի, Գ. Օստրեցովի, Ե. Կոդրատևի հետ միասին)
* 1987 թվական՝ Ես սառն եմ, հետո՞ ինչ (Ի. Ալեյնիկովի հետ միասին)
* 1987 թվական՝ Տրակտոր (Ի. Ալեյնիկովի հետ միասին)
* 1988 թվական՝ Բորիս և Գլեբ (Ի. Ալեյնիկովի հետ միասին)
* 1988 թվական՝ Ֆիլմի վերջը (Ի. Ալեյնիկովի հետ միասին)
* 1988 թվական՝ Մեքենագիր (Ի. Ալեյնիկովի հետ միասին)
* 1988 թվական՝ Հետքաղաքական կինո (Ի. Ալեյնիկովի հետ միասին)
* 1988 թվական՝ Դասավորություն` վերադասավորություն (Ի. Ալեյնիկովի հետ միասին)
* 1988 թվական՝ «Չերգիդի» սարսափելի գաղտնիքը (Ի. Ալեյնիկովի հետ միասին)
* 1989 թվական՝ Այստեղ ինչ-որ մեկը եղել է (Ի. Ալեյնիկովի հետ միասին)
* 1990 թվական՝ Այս աշխարհի ակվարիումային ձկները (Ի. Ալեյնիկովի հետ միասին)
* 1990 թվական՝ Սպասելով դե Բիլին (Ի. Ալեյնիկովի հետ միասին)
* 1992 թվական՝ Տրակտորիստները 2 (Ի. Ալեյնիկովի հետ միասին)
* 1994 թվական՝ Նիկոլայ Բերյոզկինի սիրո պատմությունը (Ի. Ալեյնիկովի հետ միասին)
* 1997 թվական՝ Ամերիգա (Ի. Ալեյնիկովի հետ միասին)

### Պրոդյուսեր
* 2011 թվական՝ Բիրմինհեմյան զարդապատկեր
* 2012 թվական՝ Բիրմինհեմյան զարդապատկեր-2
* 2012 թվական՝ Մարքսի համար...
* 2012 թվական՝ Օլիգարխի երազանքը
* 2014 թվական՝ Դե Բիլի վերադարձը
* 2015 թվական՝ Էլիքսիր

### Դերասան
* 1987 թվական՝ Ես սառն եմ, հետո՞ ինչ
* 1992 թվական՝ Տրակտորներիստները 2
* 1998 թվական՝ Ձեն բոքսինգ
* 2002 թվական՝ Հիմար Իվանը
* 2004 թվական՝ Աստվածուհի. ինչպես ես սիրեցի
* 2004 թվական՝ Ես քեզ սիրում եմ
* 2012 թվական՝ Օլիգարխի երազանքը
* 2015 թվական՝ Էլիքսիր

## Անձնական կյանքը
Կինը՝ կինոռեժիսոր, «Սիմֆոնտ» ամսագրի թողարկիչ Լենկա Կաբանկովան է։ Ունեն 3 երեխա։

## Ծանոթագրություններ

## Արտաքին հղումներ
* Գլեբ Ալեյնիկով Афиша. Ру կայքում
* Глеб Олейников: «Все вышли из МИРа». Сеанс.
* Գլեբ Ալեյնիկով. Вокруг ТВ.

Կատեգորիա:Ռուս կինոռեժիսորներ
Կատեգորիա:Ռուս պրոդյուսերներ
Կատեգորիա:Ռուս սցենարիստներ